smcproject/ml-wiki-sentences huggingface dataset:
1793 ഒക്റ്റോബർ 16-ന് ഗില്ലോട്ടിന് ഇരയായി.
, , ജീവചരിത്രം ജനനം, ബാല്യം
ഓസ്ട്രിയൻ-ഹംഗറി സാമ്രാജ്യത്തിലെ ഹാപ്സ്ബുർഗ് രാജവംശത്തിലാണ്  മെറീ അന്റോനെറ്റിന്റെ ജനനം.
യൂറോപ്പിന്റെ സാമ്രാജ്യ-സാമ്പത്തിക രംഗങ്ങളിൽ അനിഷേധ്യമായ അധികാരശക്തിയുണ്ടായിരുന്ന    ചക്രവർത്തി  ദമ്പതിമാർ  ഫ്രാൻസിസ് ഒന്നാമന്റേയും പത്നി മരിയാ തെരേസയുടേയും പതിനഞ്ചാമത്തെ സന്താനമായി വിയന്നയിൽ ജനിച്ചു.
മെറീ അന്റോനെറ്റിന്റെ ബാല്യകൗമാരദശകൾ പ്രകൃതിമനോഹരമായ ഓസ്റ്റ്രിയൻ ഭൂഭാഗങ്ങളിൽ സമ്പത്സമൃദ്ധിയുടെ മടിത്തട്ടിലായിരുന്നുവെന്ന് ചരിത്രരേഖകൾ പറയുന്നു.
അന്റോനെറ്റിന് പത്തു വയസ്സുള്ളപ്പോൾ  പിതാവ് അന്തരിച്ചു.
അച്ഛന് തന്നോടുണ്ടായിരുന്ന വാത്സല്യം മരിയ ഒരിക്കലും മറന്നില്ല,  അമ്മയോട്  എന്നും ഭയം കലർന്ന ബഹുമാനമായിരുന്നു.
വിവാഹം മേരി അന്റോനെറ്റ് 1769
സാമ്രാജ്യത്തിന്റെ ഭരണഭാരം മാതാവ് മരിയാ തെരേസയുടെ ചുമലുകളിലായി.
ഫ്രാൻസുമായുള്ള സൈനിക-രാഷ്ട്രീയ ബന്ധുത്വം ശക്തിപ്പെടുത്താനായി മരിയാ തെരേസ പുത്രി  മെറീ അന്റോനെറ്റിന്റെ വിവാഹം ഫ്രാൻസിലെ കിരീടാവകാശി, യുവരാജാവ് ലൂയി അഗസ്റ്റുമായി ഉറപ്പിച്ചു.
ഫ്രഞ്ചു ചക്രവർത്തി ലൂയി പതിനഞ്ചാമന്റെ പൗത്രനായിരുന്നു  ലൂയി അഗസ്റ്റ്.
പുത്രിയെ കരുവാക്കി ഫ്രാൻസിനെ സ്വാധീനിക്കാമെന്ന്  മരിയ തെരേസ കണക്കുകൂട്ടിയതായി ചരിത്രകാരന്മാർ അഭിപ്രായപ്പെടുന്നു.
മെറീ അന്റോനെറ്റും ലൂയി അഗസ്റ്റുമായുള്ള വിവാഹം  1770 മേ 16-ന് വെഴ്സായ് കൊട്ടാരത്തിൽ വെച്ചു നടന്നു.
യൂറോപ്പിലെ രാജ-പ്രഭു  കുടുംബങ്ങളിലെ എണ്ണമറ്റ വ്യക്തികൾ വിവാഹവിരുന്നിൽ പങ്കെടുത്തു.
കുറച്ചു ദിവസങ്ങൾക്കുശേഷം വധൂവരന്മാർ പാരിസിലേക്കു പുറപ്പെട്ടു.
അവരുടെ വരവു പ്രമാണിച്ച് ലൂയി  ചത്വരത്തിൽ ( പിന്നീട് വിപ്ലവ ചത്വരം, ഇന്നത്തെ കൊൺകോഡ് ചത്വരം) അതി ഗംഭീരമായ വെടിക്കെട്ട് ഏർപ്പാടു ചെയ്തിരുന്നു.
പതിനഞ്ചു വയസ്സുകാരിയായ നവവധുവിന്  ഫ്രഞ്ച് രീതികളും അന്തഃപുരങ്ങളിലെ ചിട്ടവട്ടങ്ങളുമായി എളുപ്പത്തിൽ ഇണങ്ങാനായില്ല.
ഓസ്ട്രിയയും ഫ്രാൻസും തമ്മിൽ പാരമ്പരാഗതമായുള്ള വൈരം കാരണം  മെറീ അന്റോയ്നെറ്റിനെ പ്രഞ്ചു സമൂഹം എന്നും വിദേശിയായി കണ്ടു.
കൊട്ടാരത്തിലെ ഉപജാപങ്ങളും മെറീക്ക് അനുകൂലമായിരുന്നില്ല.
സന്താനങ്ങളുണ്ടാവാൻ  കാലതാമസം നേരിട്ടതോടെ  രാജദമ്പതികളുടെ സ്വകാര്യജീവിതം  പരസ്യചർച്ചകൾക്ക് വിഷയമായി.
ചക്രവർത്തി ലൂയി പതിനഞ്ചാമന്റെ മേൽ ഏറെ സ്വാധീനമുണ്ടായിരുന്ന മദാം ഡു ബാറി പല തെറ്റിദ്ധാരണകൾക്കും വഴിതെളിച്ചു.
സിംഹാസനത്തിൽ
1774-ൽ ലൂയി പതിനഞ്ചാമൻ  വസൂരി ബാധിച്ച് അന്തരിച്ചു.
ലൂയി പതിനാറാമനായി ലൂയി അഗസ്റ്റ് സിംഹാസനത്തിലേറി.
പത്തൊമ്പതുകാരിയായ മെറീ അന്റോനെറ്റ് ഫ്രാൻസിന്റെ രാജ്ഞിയും.
അധികാരത്തിന്റെ  ആദ്യ വർഷങ്ങളിൽ രാജദമ്പതികളും ജനതയും  തമ്മിൽ വലിയ ഉരസലുകളൊന്നും ഉണ്ടായില്ല.
രാജപദവിയുടെ അച്ചടക്കനിയമങ്ങൾ അതേപടി അനുസരിക്കുന്നവളായിരുന്നില്ല മെറീ.
ഭാര്യയോടുള്ള ലൂയി പതിനാറാമന്റെ ഉദാസീനഭാവവും ഭർത്താവിന്റെ അസാന്നിധ്യത്തിൽ മെറീ നടത്തിയ വിരുന്നുസത്കാരങ്ങളും  അലസമായ ദിനചര്യകളും, വസ്ത്രാഭരണങ്ങളോടുള്ള കൊതിയും ക്രമേണ  മേരിക്ക് ദുഷ്പേരു വരുത്തിവെച്ചു.
ഒരു കുഞ്ഞിനെ ദത്തെടുക്കാൻ ശ്രമിച്ചതും വലിയ വിനയായി ഭവിച്ചു.
ആ കുഞ്ഞ് മുമ്പെങ്ങോ അവിഹിതബന്ധത്തിലൂടെ മെറീ ജന്മം നല്കിയ സന്താനമാണെന്നും, ഇപ്പോൾ  കുഞ്ഞിന് നിയമസാധുത വരുത്താൻ ശ്രമിക്കുകയുമാണെന്നുള്ള കിംവദന്തി പരന്നു .
ചക്രവർത്തിപദമേറ്റ് ഏതാനും വർഷങ്ങൾക്കുശേഷം രാജദമ്പതികളുടെ ദാമ്പത്യബന്ധം മെച്ചപ്പെട്ടു.
1778 ഡിസമ്പർ 19-ന് ആദ്യത്തെ കുഞ്ഞ്  മരിയാ തെരേസ ഷാർലെറ്റ് പിറന്നു.
അതിനടുത്ത വർഷങ്ങളിലായി   ലൂയി ജോസെഫ്(ജ.1781-മ.1789) ലൂയി ചാൾസ് (പിന്നീട്  നാമമാത്രമായെങ്കിലും ലൂയി പതിനേഴാമൻ)(ജ1785-മ1795), സോഫി ബിയാട്രിസ് (ജ.1786-മ.1787)  എന്നിവർക്കു ജന്മം നല്കി.
പരിഷ്കാരങ്ങൾ, പാഴ്ച്ചെലവുകൾ
രാജ്ഞിയെന്ന നിലക്ക് മെറീ അന്റോയ്നെറ്റ് കൊട്ടാരത്തിനകത്തും പുറത്തും പലേ പരിഷ്കാരങ്ങളും കൊണ്ടുവന്നു.
ഫ്രഞ്ചു സംസ്കാരത്തെ താഴ്ത്തിക്കെട്ടാനും വിദേശി(ഓസ്റ്റ്രിയൻ) രീതികൾ ഫ്രഞ്ചുകാരിൽ കെട്ടിച്ചുമത്താനുമുള്ള ശ്രമമായി ഇവയൊക്കെ വ്യാഖ്യാനിക്കപ്പെട്ടു.
വെഴ്സായ് കൊട്ടരവളപ്പിനകത്തെ പെറ്റിറ്റ് ട്രിയാനോൻ എന്ന കൊച്ചുകൊട്ടാരവും ചുറ്റുമുള്ള പുരയിടവും ചക്രവർത്തി പത്നിയുടെ സ്വകാര്യ ആവശ്യങ്ങൾക്കായി ചാർത്തിക്കൊടുത്തു.
ഈ കെട്ടിടത്തിന്റെ പുതുക്കിപ്പണിയലിനും മോടിപിടിപ്പിക്കലിനുമായി മേരി സമയവും പണവും ചെലവഴിച്ചു.
രാജ്ഞിക്ക് നിയമപ്രകാരം  200,000 ഫ്രാങ്ക് വാർഷിക അലവൻസ് അനുവദിക്കപ്പെട്ടിരുന്നു.
ചെലവ് ഇതിനേക്കാളും  അനേകമടങ്ങായെന്നും  അധികച്ചെലവ്  രാജഭണ്ഡാരത്തിൽ നിന്നെടുത്തെന്നും ജനസംസാരമുയർന്നു.
മെറീക്കെതിരെ പൊതുജനാഭിപ്രായം ശക്തിപ്പെടാനുള്ള മറ്റൊരു കാരണം ഒരു വൈര നെക്ലേസ് ആയിരുന്നു.
കർദ്ദിനാൾ റോഹനേയും മദാം ലാമോട്ടിനേയും ഇടനിലക്കാരാക്കി,  ആഭരണവ്യാപാരിയായ ബൂമറെ കബളിപ്പിച്ച്  3000,000  ഫ്രാങ്ക്  വിലവരുന്ന വൈരനെക്ലെസ്  കൈവശപ്പെടുത്തിയെന്നതായിരുന്നു മെറീക്കെതിരായുള്ള  ആരോപണം.
വിചാരണസമയത്ത് മെറീയുടെ നിരപരാധിത്വം വെളിപ്പെട്ടെങ്കിലും, ആ കളങ്കം  പൂർണമായും മാഞ്ഞുപോയില്ല.
, , സാമൂഹ്യ-രാഷ്ട്രീയ അന്തരീക്ഷം, ഫ്രഞ്ചു വിപ്ലവം
ജ്ഞാനോദയകാലത്തിന്റെ പശ്ചാത്തലത്തിൽ  യൂറോപ്യൻ സമൂഹത്തിന്റെ  ചിന്താഗതികളിൽ വിപ്ലവാത്മകമായ പരിവർത്തനങ്ങൾ ഉണ്ടായി.
പതിനെട്ടാം ശതകത്തിന്റെ അവസാനത്തെ രണ്ടു ദശകങ്ങളിൽ ഫ്രാൻസിൽ സാമൂഹ്യവും രാഷ്ട്രീയവുമായ വൻമാറ്റങ്ങൾ സംഭവിച്ചു.
സ്വതന്ത്ര്യമാണ് മനഷ്യന്റെ ഏറ്റവും അമൂല്യ സമ്പത്തെന്ന വോൾട്ടയറുടേയും റുസ്സോയുടേയും ചിന്താഗതികളും അമേരിക്കൻ സ്വാതന്ത്ര്യ സമരത്തിൽ പങ്കെടുത്ത് തിരിച്ചെത്തിയ  ഫ്രഞ്ചുപട്ടാളക്കാരുടെ പുത്തൻ ആശയങ്ങളും ജനങ്ങളെ  പ്രബുദ്ധരാക്കി.
നിരന്തരമായ യുദ്ധക്കെടുതികൾ, കാലാവസ്ഥ മോശമായതു കാരണം തുടർച്ചയായുള്ള വിളവുനാശങ്ങൾ,ഭക്ഷ്യക്ഷാമം ഇവയൊക്കെ സാധാരണജനതയുടെ നിത്യജീവിതം ദുരിതപൂർണമാക്കി.
നികുതി വർധനവ് തങ്ങളെ മാത്രം ബാധിക്കുന്ന പ്രശ്നമാണെന്നും പുരോഹിത-കുലീനവർഗങ്ങൾ കാലാകാലമായി നികുതിയുടെ പരിധിക്കുപുറത്താണെന്നുമുള്ള വസ്തുതയും  ഈ നില മാറ്റാൻ ശ്രമിച്ച ധനകാര്യോപദേഷ്ടാവിനെ ചക്രവർത്തി പുറത്താക്കിയതും(1787)  പൊതുജനത്തെ കുപിതരാക്കി.
ലൂയി ചക്രവർത്തിയെ താഴത്തിറക്കാനായി  ചാർച്ചയിൽപ്പെട്ട  സഹോദരൻ ഒർലീൻസ് പ്രഭു   ഗൂഢാലോചന നടത്തി.
ഒർലീൻസ് പ്രഭുവിന്റെ ഔദ്യോഗികവസതി പാലേ റോയാൽ പാട്രിയറ്റ് കക്ഷിയുടെ സമ്മേളനസ്ഥലമായി.
1789 മെയ്  5-ന്  നൂറ്റിയെഴുപത്തഞ്ചു കൊല്ലത്തെ വിടവിനു ശേഷം പുരോഹിതർ , കുലീനർ, സാധാരണജനത എന്നീ മൂന്നുവർഗങ്ങളുടെ പ്രതിനിധികളടങ്ങുന്ന   പൗരസഭ, എസ്റ്റാറ്റ് ജനറാൽ,  വെഴ്സായിൽ സമ്മേളിച്ചു.
പുരോഹിത-കുലീന പ്രതിനിധികൾ  യാതൊരു വിധ ആനുകൂല്യങ്ങളും വിട്ടുകൊടുക്കാൻ തയ്യാറായില്ല.
പൊതുജനങ്ങളും വരേണ്യവർഗങ്ങളും തമ്മിലുള്ള വൈരം മൂത്തു.
ചക്രവർത്തി തങ്ങൾക്കെതിരെ സായുധാക്രമണം നടത്താൻ ഒരുമ്പെടുകയാണെന്ന വാർത്ത പരന്നതോടെ  രോഷാകുലരായ ജനം 1789 ജൂലൈ 14-ന് ബാസ്റ്റീൽ തടവറ ഭേദിച്ച്.
അതിനകത്ത് സംഭരിച്ചു വെച്ചിരുന്ന  യുദ്ധക്കോപ്പുകൾ കൈക്കലാക്കി.
ഭരണപരിഷ്കാരങ്ങൾ നടപ്പിൽ വരുത്താൻ ജനകീയസഭ ചക്രവർത്തിയിൽ നിർബന്ധം ചെലുത്തി.
21 ജൂലൈ 1791-ന്  രാജകുടുംബം ഓസ്റ്റ്രിയയിലേക്ക്  രക്ഷപ്പെടാൻ ശ്രമം നടത്തിയത് വിഫലമായി.
രാജകുടുംബം കൊട്ടാരത്തടങ്ങലിലായി.
ഇതിനകം  ഫ്രാൻസിൽ മൂന്നു  വ്യത്യസ്ത പ്രസ്ഥാനങ്ങൾ രൂപം കൊണ്ടിരുന്നു.
രാജഭക്തരുടെ  ഫൂയോൺസ്  വിഭാഗം, വിപ്ലവപാർട്ടിയുടെ രണ്ടു വിഭാഗങ്ങൾ   മിതവാദികളുടെ  ഷിറോൻഡിൻസ്  ഗ്രൂപ്പും  തീവ്രവാദികളുടെ  ഷാകോബൈൻസ് ഗ്രൂപ്പും.
1791  ഒക്റ്റോബർ മുതൽ സപ്റ്റമ്പർ വരെ പ്രാബല്യത്തിലിരുന്ന നിയമസഭ  1792 ആഗസ്റ്റിൽ  രാജഭരണം അവസാനിപ്പിച്ച്, ഫ്രാൻസിനെ ജനാധിപത്യരാഷ്ട്രമായി പ്രഖ്യാപിച്ചു.
ഭരണം ദേശീയസമിതിയുടെ (National Convention ) കൈകളിലായി.
കാപെറ്റ്  എന്ന പഴയ വംശപ്പേർ നല്കപ്പെട്ട രാജകുടുംബത്തിന്റെ  മേൽ  ദേശദ്രോഹക്കുറ്റും  ചുമത്തപ്പെട്ടു.
ലൂയി പതിനാറാമൻ, സഹോദരി എലിസബെത് , പത്നി മേരി അന്റോനെറ്റ്, പുത്രി മരിയാ തെരേസ.
പുത്രൻ ലൂയി ചാൾസ്,   എന്നിവർ നഗരമധ്യത്തിലുള്ള ടോംപ് (ഇംഗ്ലീഷിൽ ടെംപിൾ) കൽത്തുറുങ്കിലടക്കപ്പെട്ടു.
കാരാഗ്രഹത്തിലെ നാളുകളെപ്പറ്റി  മരിയാ തെരേസ ഓർമക്കുറിപ്പുകളെഴുതുകയുണ്ടായി.
അവസാന നാളുകൾ മേരി അന്റോനെറ്റ് ഗിലോട്ടിനിലേക്ക്-   സ്കെച്ച്.
1793 16 ഓക്റ്റോബർ.
ചിത്രകാരൻ- ഷാക്-ലൂയി ഡേവിഡ്
1793 ജനവരി 21ന്  ലൂയി പതിനാറാമൻ ഗില്ലോട്ടിന് ഇരയായി.
ആഗസ്റ്റ് മാസത്തിൽ  മെറീ അന്റോനെറ്റ്  വധശിക്ഷക്കു വിധിക്കപ്പെട്ടവർക്കുള്ള കൊൺസേർഷ്യൊറി തുറുങ്കിലേക്ക് മാറ്റിത്താമസിക്കപ്പെട്ടു.
ഒക്റ്റോബറിൽ  മെറീ വിചാരണക്കു വിധേയയായി.
വിപ്ലവത്തെ വിരോധിച്ചു, ഓസ്ട്രിയക്ക് അനുകൂലമായി നടപടികളെടുത്തു എന്നൊക്കെ ആയിരുന്നു  മെറീയുടെ കുറ്റം.
ഇരുപത്തിനാലു മണിക്കൂറിനകം വധശിക്ഷ നടപ്പാക്കണമെന്നായിരുന്നു വിധി.
പിറ്റേന്ന്  രാവിലെ പതിനൊന്നു മണിക്ക് സൈനികർ മെറീയെ   വിപ്ലവചത്വരത്തിലേക്ക് (പഴയ ലുയി പതിനഞ്ചാമൻ ചത്വരം,  ഇന്നത്തെ കോൺകോഡ് ചത്വരം)  നയിച്ചു.
കൈകൾ പിന്നിൽ പിണച്ചുകെട്ടി, എല്ലാവരും കാൺകെ വിളവും വൈക്കോലും കൊണ്ടു പോകാറുള്ള കുതിരവണ്ടിയിലാണ്   മെറീയെ കൊണ്ടുപോയത്.
സൂര്യോദയത്തിനു മുമ്പ് തന്നെ വധശിക്ഷ കാണാനായി ചത്വരത്തിൽ ജനക്കൂട്ടം തടിച്ചുകൂടിയിരുന്നു.
മേരി അന്റോനെറ്റ് ഗില്ലോട്ടിനിൽ-വർണ ചിത്രം ലൂയിയുടേയും മേരിയുടേയും ശവമാടങ്ങൾ
മാഡലീൻ സെമിത്തെരിയിലെ  പേരുവിവരങ്ങളില്ലാത്ത കുഴിമാടത്തിലാണ് ലൂയി പതിനാറാമനെപ്പോലെ   മെറീ അന്റോനെറ്റും അടക്കം ചെയ്യപ്പെട്ടത്.
പിന്നീട് രാജവാഴ്ച പുനഃസ്ഥാപിക്കപ്പെട്ടപ്പോൾ ലൂയി പതിനെട്ടാമൻ  അവശിഷ്ടങ്ങൾ സെന്റ് ഡെനിസ് ബസിലിക്കയിലേക്കു മാറ്റി.
സെമിത്തെരിയിൽ സ്മാരകശില സ്ഥാപിക്കപ്പെട്ടു.
സ്മാരകശിലയിൽ ഈ വസ്തുതയെ സ്ഥിരീകരിക്കുന്ന ആലേഖനം ഉണ്ട്.
Le roi Louis XVIII a élevé ce monument pour consacrer le lieu où les dépouilles mortelles du roi Louis XVI et de la reine Marie-Antoinette, transférées le 21 janvier 1815 dans la sépulture royale de Saint-Denis, ont reposé pendant 21 ans.
Il a été achevé la deuxième année du règne du roi Charles X, l'an de grâce 1826 മാഡലീൻ സെമിത്തെരിയിലെ സ്മാരക കവാടത്തിലെ ആലേഖ്യം
ലൂയി പതിനാറാമന്റേയും  മെറീ അന്റേനെറ്റിന്റേയും ഭൗതികാവശിഷ്ടങ്ങൾ  ഈ സ്ഥലത്തുനിന്ന്  ഇരുപത്തിയൊന്നു വർഷങ്ങൾക്കു ശേഷം 1815  ജനവരി 21ന് സെന്റ് ഡെനിസ് ബസിലിക്കയിലേക്കു മാറ്റി സ്ഥാപിക്കപ്പെട്ടു.
അന്ന്  അവരുടെ സ്മരണക്കായി ലൂയി പതിനെട്ടാമൻ ഇവിടെ ഉയർത്തിയ സ്മാരകം.
നിർമ്മാണം പൂർത്തിയായത്  1826-ൽ ചാൾസ് പത്താമന്റെ വാഴ്ചക്കാലത്ത്.
കുടുംബാംഗങ്ങളുടെ വിധി എലിസബെത് ( 1754-1794)
ഏകാധിപതിയുടെ സഹോദരി എന്ന കുറ്റത്തിന്  വിപ്ലവക്കോടതി  എലിസബെത്തിന്  വധശിക്ഷ വിധിച്ചു.
1794  മേ-10ന് ഗില്ലോട്ടിന് ഇരയായി.
ചാൾസ് ലൂയിസ് (1785-1795)
മെറീ അന്റോണെറ്റിനെ കൊൺസേർഷ്യൊറി കൽത്തുറുങ്കിലേക്കു മാറ്റിത്തമസിച്ചപ്പോൾത്തന്നെ പുത്രൻ ലൂയി ചാൾസും ടോംപ്സിലെ  മറ്റൊരു തടവറയിലേക്കു ഏകാന്തത്തടവിന്  മാറ്റപ്പെട്ടു.
അവിടെ സൈമൺ എന്ന ചെരുപ്പുകുത്തുിയുടെ മേൽനോട്ടത്തിലായിരുന്നുവെന്നും അയാൾ ദേഹോപദ്രവമെൽപിക്കുമായിരുന്നെന്നും  പറയപ്പെടുന്നു.
കുടുംബപ്രശ്നങ്ങളാൽ സൈമൺ ടോംപ് തുറുങ്കു വിട്ടു പോയതിൽപ്പിന്നെ വളരെക്കാലത്തേക്ക് ആരും ലൂയി ചാൾസിന്റെ ജയിലറ സന്ദർശിച്ചതായി പരാമർശമില്ല.
ലൂയി ചാൾസ് തികച്ചും മൂകനും നിർവികാരനുമായി കാണപ്പെട്ടെന്ന് റോബേസ്പിയറിൻറെ പതനശേഷം ദേശിയ സമിതിയുടെ  പ്രതിനിധിയായി ജയിൽ സന്ദർശിച്ച ഷോൺ ബാപ്റ്റിസ്റ്റ് ഹർമണ്ട്   രേഖപ്പെടുത്തുന്നു.
1795 ജൂൺ 8-ന് ലൂയി ചാൾസ്  മരിച്ചു.
മരിയാ തെരേസ (1778-1851)
ഫ്രഞ്ചു വിപ്ലവത്തെ അതിജീവിച്ച്   വീണ്ടും   രാജകുടുംബാംഗമാവാൻ  മരിയാ തെരേസക്കു  കഴിഞ്ഞു.
ഓസ്റ്റ്രിയയുമായി രാഷ്ട്രീയത്തടവുകാരെ കൈമാറാനുള്ള വ്യവസ്ഥയനുസരിച്ച്  1796 ജനവരി  9ന്  മരിയാ തെരേസ വിയന്നയിലെത്തി .
പിന്നീട് അച്ഛന്റെ സഹോദരൻ ആർത്വാ പ്രഭുവിന്റെ പുത്രൻ ലൂയി അന്റോയ്നെ വിവാഹം കഴിച്ചു.
ഫ്രാൻസിൽ രാജവാഴ്ച പുനഃസ്ഥാപിക്കപ്പെട്ടപ്പോൾ  ആർത്വാ പ്രഭുവിന് ചാൾസ് പത്താമൻ എന്ന പേരിൽ രാജപദവിയേൽക്കാനുള്ള അവസരം ലഭിച്ചു.
ലൂയി അന്റോയൻ കിരീടാവകാശിയായി.
മരിയാ തെരേസ യുവരാജ്ഞിയും.
ചാൾസ് പത്താമന്റെ ഭരണം ആറു വർഷമേ(1824-1830) നീണ്ടു നിന്നുള്ളു.
1830-ലെ ജൂലൈ വിപ്ലവം ചാൾസ് പത്താമനെ സ്ഥാനത്യാഗം ചെയ്യാൻ നിർബന്ധിതനാക്കി.
രാജകുടുംബം ബ്രിട്ടനിലേക്ക് രക്ഷപ്പെട്ടു.
പീിന്നീട് പ്രാഹയിലേക്ക് താമസം മാറ്റി.
ഭർത്താവിന്റെ മരണശേഷം മരിയാ തെരേസ വിയന്നയിൽ വാസമുറപ്പിച്ചു.1851 ഒക്റ്റോബർ 19-ന് ന്യൂമോണിയ ബാധിച്ച് മരണമടഞ്ഞു.
സന്താനങ്ങളില്ലായിരുന്നു.
അവലംബം ചിത്രശാല വെഴ്സായ് കൊട്ടാരം വെഴ്സായ് കൊട്ടരം- ഉദ്യാനം വെഴ്സായ് കൊട്ടാരവും പുരയിടവും മേരി അന്റോനെറ്റ് കുഞ്ഞുങ്ങളോടൊപ്പം 1785-86 ടോംപ് കൽത്തുറുങ്ക് മേരി അന്റോനെറ്റ് വിപ്ലവക്കോടതിക്കു മുമ്പാകെ എലിസബെത് രാജകുമാരി ചാൾസ് ലൂയിസ് 1792 മരിയാ തെരേസ 1796 വിയന്നയിലെത്തിയശേഷം ലൂയിXVI- മേരി അന്റോനെറ്റ് സ്മാരകപ്രതിമകൾ സെന്റ് ഡെനിസ് ബസിലിക്കയിൽ  (1830- ശില്പികൾ ഗാൾ, പെറ്റിതോ ) വെഴ്സായ് കൊട്ടരത്തിനു മുന്നിൽ 2008- ലൂയിXVI -മേരിഅന്റോനെറ്റ് -വേഷക്കേളികൾ  2006
മെറിസ് കൊണ്ടെ
സാഹിത്യ നൊബേലിന് ബദലായി ഏർപ്പെടുത്തിയ ന്യൂ അക്കാദമി പ്രൈസ് ഇൻ ലിറ്ററേച്ചർ ലഭിച്ച കരീബിയൻ എഴുത്തുകാരിയാണ് മെറിസ് കൊണ്ടെ .
സെഗു (1984-85) ശ്രദ്ധേയമായ കൃതി.
ഫ്രഞ്ച് ഭാഷയിൽ എഴുതുന്ന അവരുടെ കൃതികൾ മറ്റ് ഭാഷകളിലേക്കും തർജ്ജമ ചെയ്യപ്പെട്ടിട്ടുണ്ട്.
Grand prix littéraire de la Femme (1986), Prix de L’Académie francaise (1988) ജീവിതരേഖ
കരീബിയൻ ദ്വീപുകളിലെ ഫ്രഞ്ച് അധീന പ്രദേശമായ ഗ്വാഡലോപിൽ എട്ട് മക്കളിൽ ഇളയ മകളായി ജനിച്ചു.
ഹൈസ്ക്കൂളിൽ നിന്ന് പഠിച്ചുകഴിഞ്ഞ് പാരീസ്, സോർബോണ്ണെയിലെ ലൈസി ഫെനലോണിൽ ചേർന്നു, അവിടെവച്ചാണ് അവർ  ഇംഗ്ലീഷിൽ പ്രാഗൽഭ്യം നേടുന്നത്.
1959 -ൽ‍  ഗിനിയൻ സിനിമ നടനായിരുന്ന മമാദോ കോണ്ടെയെ വിവാഹം കഴിച്ചു.
ഗാന, ഗിനി യിൽ നിന്നും സെനെഗലിൽ നിന്നും പഠിത്തം കഴിഞ്ഞ് തിരിച്ച് പാരീസിലേക്ക്തന്നെ മെറിസ് എത്തി.
സോർബോണ്ണെയിൽ കരീബിയൻ സാഹിത്യത്തിൽ  പിഎച്ഡി 1975 -ൽ പൂർത്തിയാക്കി.
1981 -ൽ കോണ്ടെ വിവാഹമോചിതയായി.
പിന്നീട് റിച്ചാർഡ് ഫിലികോക്സിനെ അവർ വിവാഹം കഴിച്ചു.
കോണ്ടെയുടെ മിക്ക കൃതികളുടേയും ഇംഗ്ലീഷ് തർജ്ജമ ചെയ്തത്  അദ്ദേഹമായിരുന്നു
അമേരിക്കയിൽ പഠിപ്പിക്കാനായി ഫുൾബ്രൈറ്റ് സ്കോളർഷിപ്പ് 1985 -ൽ കോണ്ടെക്ക് ലഭിച്ചു.
ശേഷം ന്യൂയോർക്ക് നഗരത്തിലെ കൊളമ്പിയ യൂണിവേഴിസിറ്റിയിൽ ഫ്രഞ്ച് പ്രൊഫസറായി.
അവരുടെ സർഗാത്മകമായ എഴുത്ത് നല്ലൊരു അക്കാദമിക് കരിയർ അവർക്ക് നേടിക്കൊടുത്തു.
2004 -ൽ പ്രൊഫസർ എമരിറ്റ ഫ്രെഞ്ച് എന്ന പേരോടുകൂടി കൊളമ്പിയ യൂണിവേഴ്സിറ്റിയിൽ നിന്ന് വിരമിച്ചു.
ബെർക്ക്ലിയിലെ യൂണിവേഴ്സിറ്റി ഓഫ് കാലിഫോർണിയ, യു.സി.എൽ.എ, സൊർബോണയിലെ യൂണിവേഴ്സിറ്റി ഓഫ് വിർജിനസ യൂണിവേഴ്സിറ്റി ഓഫ് നന്റേരെ എന്നിവടത്തും അവർ പഠിപ്പിച്ചിട്ടുണ്ട്.
സാഹിത്യപരമായ പ്രാധാന്യം
വർഗ്ഗ, വർണ്ണ, സാമൂഹ്യപരമായ വിഷയങ്ങളാണ് കോണ്ടെയുടെ എഴുത്ത് കൈകാര്യം ചെയ്യുന്നത്.
അവയിൽ വ്യത്യസ്തപരമായി ചരിത്രവും കൂടിവരാറുണ്ട്.
ആഫ്രിക്കൻ മനുഷ്യരാണ് കോണ്ടെയയുടെ മിക്ക കൃതികളിലേയും കഥാപാത്രങ്ങൾ.
കരീബിയൻ സാഹിത്യ ചലനങ്ങളോട് ഒരകലം പാലിച്ചിട്ടുണ്ടായിരുന്നു അവർ, വളരെ ശക്തമായ രാഷ്ട്രീയ ആശങ്കകളുള്ള ഫെമിനിസ്റ്റ് സ്ത്രീ കഥാപാത്രങ്ങൾ അതിൽ നിറഞ്ഞുനിന്നു.
ഒരു തീവ്ര ആക്റ്റിവിസ്റ്റ് അവരുടെ കൃതികളിലും പ്രതിഫലിച്ചിരുന്നു.
അതവർ സമ്മതിചിട്ടുമുണ്ട്: "കൃത്യമായ രാഷ്ട്രീയപരമായ പ്രാധാന്യമോ മറ്റോ ഇല്ലാതെ എനിക്കാൻ അക്കാര്യത്തെ എഴുതാൻ കഴിയില്ലാ, എന്റെ കൈയ്യിൽ അതല്ലാതെ മറ്റൊന്നും നൽകാനില്ല ".
അവരുടെ മുൻകാല എഴുത്തുകൾ വളരെ പെട്ടെന്ന് ഓട്ടോബയോഗ്രാഫികളായി മാറി, മെമറീസ് ഓഫ് മൈ ചൈൽഡ്ഹുഡ് (1998), കോണ്ടെയുടെ അമ്മയുടെ അമ്മയെക്കുറിച്ചുള്ള  വിക്ടോയിർ (2010), എന്നിവ ഉദാഹരണങ്ങളാണ്.
ഹു സ്ലാഷെഡ് സെലനൈർസ് ത്രോട്ട് (2004) -ലും കോണ്ടെയയുടെ അമ്മയുടെ അമ്മയെക്കുറിച്ച് സൂചനകളുണ്ട്.
പക്ഷെ അവരുടെ വിൻഡ്വാർഡ് ഹൈറ്റ്സ് എന്ന നോവൽ എമിലി ബ്രോണ്ടെയുടെ വുത്തെറിങ് ഹൈറ്റ്സ്  എന്ന കൃതിയുടെ പുനഃരുദ്ദാരണമാണ്.
കോണ്ടെ അതെഴുതിയത് തന്റെ പതിനാലാം വയസ്സിലായിരുന്നു.
അതിനെ  ചുറ്റിപ്പറ്റിയുള്ള കാര്യങ്ങൾ  എഴുതൻ  കോണ്ടെ ഏറെ ആഗ്രഹിച്ചിരുന്നു.
ഗൂഡലേപ്പിലാണ് നോവൽ നടക്കുന്നത്, വർഗ്ഗവും, സംസാകാരവുമാണ് മനുഷ്യനെ വേർതിരിക്കുന്നതെന്ന ആശയമായിരുന്നു അതിലുണ്ടായിരുന്നത്.
തന്റെ കരീബിയൻ പശ്ചാത്തലം വച്ച് ആ പുസ്തകം എഴുതുമ്പോൾ അവർ ഇങ്ങനെ പറഞ്ഞിരുന്നു,
ആഫ്രിക്കൻ അടിമകളാൽ ആഫ്രിക്കൻ ലോകം, യൂറോപ്പിയൻ വിദ്യാഭ്യാസത്താൽ യൂറോപ്പ്യൻ ലോകംഎന്നീ രണ്ട് ലോകങ്ങളെ ഏറെക്കുറെ  എനിക്ക് ഉഭയാർത്ഥപദമാകുന്നു.
നിങ്ങൾക്കതിനെഉപയോഗിച്ച് നിങ്ങളുടെ വാക്കുകൾക്ക് പുതിയ അർത്ഥങ്ങളുണ്ടാക്കാം.
അത് ചെയ്യുമ്പോൾ എനിക്ക് ഏറെ ആനന്ദമുണ്ടായിരുന്നു, ഒരു കളിയാണത്, സന്തോഷം തരുന്ന ഒരു കളി.
Le Grand Prix Litteraire de la Femme (1986) , Le Prix de L’Académie Francaise (1988) എന്നീ ബഹുമതികൾ കോണ്ടെ നേടിയിട്ടുണ്ട്.
2018 -ൽ ന്യൂ അക്കാദമി പ്രൈസ് ഇൻ ലിറ്റ്രേച്ചർ ലഭിച്ചു.
തിരഞ്ഞെടുത്ത ഗ്രന്ഥസൂചിക Heremakhonon (1976) Desirada (1979) Crossing the Mangrove (1985) I, Tituba: Black Witch of Salem (1986) Segu (1987) A Season in Rihata (1988) The Children of Segu (1989) An Tan Revolysion (play, 1989) Tree of Life (1992) The Last of the African Kings (1994) Le coeur à rire et à pleurer - Souvenirs de mon enfance (1999) Windward Heights (2008) Who Slashed Celanire's Throat?
: A Fantastical Tale (2004) The Story of the Cannibal Woman: A Novel (2007) Like Two Brothers (play, 2007) Victoire: My Mother's Mother (2010) ↑ "Maryse CONDE" , Aflit, University of Western Australia/French.
↑ Condé, Maryse, and Richard Philcox.
Tales from the Heart: True Stories from My Childhood.
New York: Soho, 2001.
1 2 3 4 5 6 7 8 Rebecca Wolff, Interview: "Maryse Condé" Archived November 1, 2016, at the Wayback Machine .
, Bomb Magazine, Vol.
68, Summer 1999, accessed 27 April 2016.
↑ അവലംബം അധികലിങ്കുകൾ Works by മെറിസ് കൊണ്ടെ on Open Library at the Internet Archive രചനകൾ മെറിസ് കൊണ്ടെ ലൈബ്രറികളിൽ ( വേൾഡ്കാറ്റ് കാറ്റലോഗ്) Mekkawi, Mohamed.
Maryse Condé: Novelist, Playwright, Critic, Teacher: An Introductory Biobibliography .
Washington, D.C.: Howard University Libraries, 1990.
"Maryse Condé" .
Artist Page from the University of Minnesota Présentation du Fonds Maryse Condé de la Médiathèque Caraïbe (laméca), ouvrages issus de la bibliothèque privée de Maryse Condé webGuinée - Maryse Condé Archived 2018-10-23 at the Wayback Machine .
മെറിൻ ജോസഫ് ഇംഗ്ലീഷ് വിലാസം https://ml.wikipedia.org/wiki/Merin_Joseph_IPS
22- ആം വയസ്സിൽ ഐ.പി.എസിന് സെലക്‌ഷൻ കിട്ടിയ  രാജ്യത്തെ ഏറ്റവും പ്രായംകുറഞ്ഞ ആദ്യ വനിതാ ഐ.പി.എസ് ഓഫിസറും മലയാളിയായ മൂന്നാമത്തെ വനിതാ ഐ.പി.എസ് ഓഫിസറും ആണ് മെറിൻ ജോസഫ് .
നിലവിൽ കൊല്ലം സിറ്റി പോലീസ് കമ്മീഷണർ ആണ്.
പത്തനംതിട്ട കോന്നി സ്വദേശിനിയാണ് മെറിൻ.
,, , , , , റെക്കോർഡുകൾ കേരള കേഡറിലെ ഏറ്റവും പ്രായം കുറഞ്ഞ വനിതാ ഐ പി എസ് ഓഫീസർ കേരള ആംഡ് പൊലിസ് സെക്കൻഡ് ബെറ്റാലിയന്റെ ആദ്യ വനിതാ കമാൻഡന്റ്(പാലക്കാട് മുട്ടിക്കുളങ്ങര പോലീസ് ട്രെയിനിങ് ക്യാമ്പ് കമാൻഡന്റ് ) ഉത്തര മേഖലയിലെ ആദ്യ വനിതാ ഡിസിപി സ്വകാര്യജീവിതം
ഇന്ത്യൻ ഇക്കണോമിക് സർവീസിൽ ഉദ്യോഗസ്ഥനായ ഡോ. ജോസഫ് അബ്രഹാമിന്റെയും കോളേജ് അധ്യാപിക മെറിന ജോർജിന്റെയും രണ്ടുമക്കളിൽ ഇളയവളായ മെറിൻ ജനിച്ചുവളർന്നതും പഠിച്ചതുമെല്ലാം ഡെൽഹിയിൽ ആയിരുന്നു .
കോട്ടയം സ്വദേശിയായ ഡോ. ക്രിസ് എബ്രഹാമാണ് ഭർത്താവ്.
ലുർലീൻ വാല്ലസ്
ലുർലീൻ ബ്രിഘാം വാല്ലസ് (ജീവിതകാലം : സെപ്റ്റംബർ 19, 1926 – മെയ് 7, 1968) അലബാമയുടെ 46 ആമത്തെ ഗവർണ്ണറായിരുന്നു.
അവർ ഈ ചുമതലയിൽ 1967 ജനുവരി മുതൽ 1968 മെയ് മാസം വരെയുള്ള കാലത്ത് അവരുടെ മരണം വരെ 15 മാസങ്ങൾ മാത്രമാണ് ഈ സ്ഥാനത്ത് തുടർന്നിരുന്നത്.
അലബാമ ഗവർണ്ണറായിരുന്ന ജോർജ്ജ് വാല്ലസിൻറെ ആദ്യ പത്നിയായിരുന്നു ലുർലീൻ.
ഭർത്താവിൻറെ ഭരണകാലത്തിനു ശേഷം രണ്ടാമതൊരു തവണകൂടി അദ്ദേഹത്തിന് ഭരണം ഏറ്റെടുക്കുന്നത് അലബാമ ഭരണഘടനയനുസരിച്ച അനുവദനീയമല്ലാതിരുന്നതിലാണ് പത്നിയായ ലുർലീൻ ഈ സ്ഥാനത്തേയ്ക്കു മത്സരിച്ചത്.
അലബാമയിലെ ഇതുവരെയുള്ള ചരിത്രത്തിൽ ആദ്യത്തെയും എക്കാലത്തേയും വനിതാ ഗവർണ്ണറുമായിരുന്നു അവര്.
ഭരണത്തിലിരിക്കെ മരണമടഞ്ഞ ഏക വനിത ഗവർ‌ണ്ണറായിരുന്നു ലുർലീൻ.
അവലംബം ↑ AL Const.
art. V, § 114
ലൂക ജില്ല
ഉഗാണ്ടയിലെ കിഴക്കൻ മേഖലയിലെ ഒരു ജില്ലയാണ് ലൂക ജില്ല (Luuka District).
ജില്ല ആസ്ഥാനം, അടുത്ത വലിയ പട്ടണമായ ഇഗങയിൽ നിന്നും 33 കി.
വടക്കു പടിഞ്ഞാറാണ്.
ജില്ലയുടെ നിർദ്ദേശാങ്കങ്ങൾ:00 42N, 33 18E ആണ്.
ലൂക്ക മഡോണ ഇംഗ്ലീഷ് വിലാസം https://ml.wikipedia.org/wiki/Lucca_Madonna Jan van Eyck, Lucca Madonna , 1436.
Oil on panel, 65.5 x 49.5 cm.
Städelsches Kunstinstitut , Frankfurt , Germany
1436-ൽ നെതർലൻഡിലെ ആദ്യകാല ചിത്രകാരന്മാരിൽ ഒരാളായ യാൻ വാൻ ഐൿ വരച്ച എണ്ണച്ചായാചിത്രം ആണ് ലൂക്ക മഡോണ.
മേരി തടി കൊണ്ടുനിർമ്മിച്ച സിംഹാസനത്തിൽ ഇരുന്നുകൊണ്ട് ശിശുവായ ജീസസിന് മുലപ്പാൽ കൊടുക്കുന്നതായിട്ടാണ് ഈ ചിത്രം വരച്ചിരിക്കുന്നത്.
ജർമ്മനിയിലെ ഫ്രാൻഫർട്ടിലെ സ്റ്റാഡെൽ മ്യൂസിയത്തിൽ ആണ് ഈ ചിത്രം സൂക്ഷിച്ചിരിക്കുന്നത്.
19-ാം നൂറ്റാണ്ടിനുമുമ്പ് ചാൾസ് II , പർമയിലെയും ലൂക്കയിലെയും പ്രഭുവായിരിക്കുമ്പോൾ അദ്ദേഹത്തിന്റെ ചിത്രങ്ങളുടെ ശേഖരത്തിൽ ഈ ചിത്രവും എത്തപ്പെട്ടപ്പോൾ മുതലാണ് ഈ എണ്ണച്ചായാചിത്രം ലൂക്ക മഡോണ എന്നറിയപ്പെടാൻ തുടങ്ങിയത്.
യാൻ വാൻ ഐൿന്റെ ഏറ്റവും പുതിയ ചിത്രങ്ങളിലൊന്നായിരുന്നു ഇത്.
യാൻ വാൻ ഐൿ അദ്ദേഹത്തിന്റെ പത്നിയായ മാർഗരീത്തയുടെ ചിത്രമാണ് ലൂക്ക മഡോണയിൽ വരച്ചിരിക്കുന്നത്.
ഇതുകൂടാതെ മാർഗരീത്ത യുടെ മറ്റൊരു എണ്ണച്ചായാചിത്രവും അദ്ദേഹം വരച്ചിട്ടുണ്ട്.
നാല് ചെറിയ സിംഹത്തിന്റെ പ്രതിമയുള്ള സിംഹാസനത്തിൽ പരിശുദ്ധ കന്യക ഇരിക്കുന്നു.
സോളമൻ ചക്രവർത്തിയുടെ സിംഹാസനത്തിൽ കയറുന്ന പടിക്കെട്ടുകളിൽ 12 സിംഹത്തിന്റെ പ്രതിമകൾ കാണുന്നതിനെ അവലംബിച്ചാണ് യാൻ വാൻ ഐൿ തന്റെ എണ്ണച്ചായാചിത്രമായ ലൂക്ക മഡോണ യിൽ നാല് ചെറിയ സിംഹത്തിന്റെ പ്രതിമയുള്ള സിംഹാസനത്തിൽ പരിശുദ്ധ കന്യക ഇരിക്കുന്നതായി വരച്ചിട്ടുള്ളത്.
ത്രോൺ ഓഫ് വിസ്ഡം , നഴ്സിങ് മഡോണ എന്നീ സൃഷ്ടികളുടെ ശൈലിയെ അവലംബിച്ചാണ് ഈ എണ്ണച്ചായാചിത്രത്തിന്റെ ചിത്രീകരണം നിർവ്വഹിച്ചിട്ടുള്ളത്.
മിറർ ഓഫ് ഹ്യൂമൻ സാൽവേഷനിൽ "the throne of the true Solomon is the most Blessed Virgin Mary, In which sat Jesus Christ, the true wisdom എന്നു പറഞ്ഞിരിക്കുന്നു.
അവലംബം പുറത്തേക്കുള്ള കണ്ണികൾ Pächt, Otto.
Van Eyck – die Begründer der altniederländischen Malerei .
Prestel Verlag, München 1989, ISBN 3-7913-1033-X Purtle, Carol J. The Marian Paintings of Jan van Eyck .
Princeton University Press, Princeton, New Jersey 1982 Sander, Jochen (ed).
Fokus auf Jan van Eyck: Lukas Madonna, um 1437/1438 (Inv. Nr. 944) .
Publication of the Städel Museum, 2006 Végh, János.
Henschelverlag Kunst und Gesellschaft, Berlin 1984 ‹ The template below ( ACArt ) is being considered for deletion. See templates for discussion to help reach a consensus. ›
ലൂക്ക (ചലച്ചിത്രം)
അരുൺ ബോസ് സംവിധാനം ചെയ്ത് ലിന്റോ തോമസും പ്രിൻസ് ഹുസൈനും ചേർന്ന് നിർമ്മിച്ച മലയാള ഭാഷാ ചലച്ചിത്രമാണ് ലൂക്ക .
മൃദുൽ ജോർജ് രചിച്ച ഈ ചിത്രത്തിൽ ടോവിനോ തോമസും അഹാന കൃഷ്ണയും പ്രധാന കഥാപാത്രങ്ങളെ അവതരിപ്പിക്കുന്നു .
നിമിഷ് രവി, നിഖിൽ വേണു എന്നിവർ  ഛായാഗ്രഹണ, എഡിറ്റിംഗ് എന്നീ മേഖലകളിൽ അരങ്ങേറ്റം കുറിച്ച ചലച്ചിത്രവുമാണ് ഇത്.
ഈണങ്ങൾ നൽകിയത്  സൂരജ് എസ്. കുറുപ്പ് .
പോലീസ് ഉദ്യോഗസ്ഥൻ ആയ അക്ബറിന്റെ (നിതിൻ ജോർജ്) അന്വേഷണത്തിന്റെ തുടക്കത്തിലൂടെയാണ് ഈ   ചിത്രം ആരംഭിക്കുന്നത്.
അന്വേഷണസ്ഥലത്ത് നിന്ന് പോലീസിന് ലഭിച്ച ഒരു ഡയറിയിലെഴുതിയ വരികളിലൂടെയുള്ള സഞ്ചാരം ആണ് ഈ സിനിമയുടെ അടിസ്ഥാനം.
ലൂക്ക ( ടോവിനോ തോമസ് ), നിഹാരിക ( അഹാന കൃഷ്ണ ) എന്നിവരുടെ ജീവിതത്തിലെ സംഭവങ്ങളെ കുറിച്ച് എഴുതിയ ഈ  ഡയറി ഒരു കഥാകാരന്റെ വേഷം ചെയ്യുന്നു.
വളരെ  പെട്ടന്ന് ദേഷ്യപ്പെടുന്ന, വളരെ ഉൾവലിഞ്ഞ സ്വഭാവമുള്ള ഒരു കഥാപാത്രമാണ് ലൂക്ക.
വളരെ കുറഞ്ഞ സുഹൃത് വലയങ്ങളാണ് അദ്ദേഹത്തിന്.
ചെറിയ പ്രകോപനങ്ങൾ  പോലും അദ്ദേഹത്തെ ശല്യപ്പെടുത്തിയിരുന്നു.
കൊച്ചി ബിനാലെ യിലെ ലൂക്കയുടെ കലയെ ലളിതമായ പരാമർശങ്ങളാൽ പരിഹസിക്കുന്ന നിഹാരികയുമായി ഉള്ള വഴക്കിലാണ് കഥാപറച്ചിൽ തുടങ്ങുന്നത്.
ശേഷം ലൂക്കയോട് ക്ഷമചോദിച്ച നിഹാരിക, ലൂക്കയുമായി വളരെ അടുത്ത സൗഹൃദത്തിലാവുകയും, ലൂക്കയുടെ വീട്ടിലേക്ക് താമസം മാറ്റുകയും ചെയുന്നു.
അമ്മയുടെ മരണശേഷം നിനിയും ഭയപ്പെടുന്ന മാനസിക ആസ്വസ്ഥതയുള്ള( നെക്രോഫോബിയ ) ലൂക്കയ്ക്ക് ഒരു ആശ്രയമായും, അവരെ ഭീഷണിപ്പെടുത്തുന്ന ഓരോ കൊടുങ്കാറ്റിനെതിരെയും  ധൈര്യപ്പെടുത്താൻ തയ്യാറാകുകയും അവന്റെ വഴികാട്ടിയായിത്തീരുകയും ചെയ്യുന്ന ആശ്വാസം ഒരു വ്യക്തിയുടെ പങ്ക് ഏറ്റെടുക്കുന്നു.
മരണവുമായി ബന്ധപ്പെട്ട കാര്യങ്ങളിൽ ലൂക്കയ്ക്ക് പരിഭ്രാന്തി ഉണ്ടാകുമ്പോഴെല്ലാം നിഹാരിക അദ്ദേഹത്തിന് ആശ്വാസമാകുന്നതും ഈ ചിത്രത്തിൽ ഉടനീളം കാണാം .
ഒപ്പം, കുട്ടിക്കാലത്തു തന്നെ ശാരീരികമായി പീഡിപ്പിച്ച അമ്മാവന്റെ കഥകൾ കേട്ട ലൂക്കയും തിരിച്ച് നിഹാരികയ്ക്ക് ഒരു ആശ്വാസമായി മാറുകയും.
അവരുടെ  ശൂന്യമായ ജീവിതത്തിലേക്ക്  സ്നേഹശക്തിയായി ഇരുവരും കടന്നുവരുന്നു,പക്ഷെ, ലൂക്ക നാലാംഘട്ട ക്യാൻസാർ രോഗിയാണ് എന്ന് അറിയുന്നതോടെ അവരുടെ സന്തോഷം മങ്ങുകയും ചിത്രം ഒരു വിഷമത്തിലേക്ക് മാറുകയും ചെയ്യുന്നു.
ചിത്രം പുരോഗമിക്കുമ്പോൾ,  അന്വേഷണോദ്യോഗസ്ഥൻ  അക്ബറിന്റെ  പരാജയപ്പെട്ട വൈവാഹികബന്ധവും, ഭാര്യയെ ഫാത്തിമ ( വിനിത കോശി ) യുമായുള്ള യുദ്ധവും കാണിക്കുന്നു.
ശേഷം, ലൂക്കയുടെയും നിഹാരികയുടെയും പ്രണയത്തിലൂടെ കടന്നു പോകുന്ന അക്ബറിനെ ഇവരുടെ കഥ മാനസികമായി മാറ്റുന്നതും നമുക്ക് കാണാൻ കഴിയും.
മരണഭയത്തൽ കഴിയുന്ന ലൂക്ക നിഹാരികയെ വീട്ടിൽ നിന്ന് ഇറക്കി വിടുകയും കെമിസ്ട്രി വിദ്യാർത്ഥിനിയായ നിഹ ബാംഗ്ലൂരിലേക്ക് പോയ ശേഷം സ്വയം ഒരു വിഷം ഉണ്ടാക്കുകയും ലൂക്ക വായിക്കാൻ കൊതിച്ച ആ  ഡയറിയിൽ വിഷം തളിക്കുകയും  ചെയ്തുവെന്ന് പിന്നീട് അന്വേഷണത്തിൽ വെളിപ്പെട്ടു.
ഉമിനീർ തൊട്ട് പേജുകൾ മറിക്കുന്ന പതിവ് ലൂക്കയ്ക്ക് ഉണ്ടായിരുന്നു.
അവൾ ഈ ഡയറി അവന്  കൊറിയർ ചെയ്യുന്നു.
ലൂക്ക  അവൾ സങ്കൽപ്പിച്ച രീതിയിൽ വായിക്കുകയും ക്യാൻസറിന്റെ വേദനയോ അസ്വസ്ഥതയോ ഇല്ലാതെ സമാധാനപരമായി മരിക്കുകയും ചെയ്തു.
അതുവഴി എല്ലാ ലൗകിക വേദനകളിൽ നിന്നും അവനെ സംരക്ഷിക്കുന്നു.
അതിനു മുൻപ് തന്നെ ആ വിഷം കഴിച്ച് നിഹാരികയും മരണപ്പെടുന്നു.
അഭിനേതാക്കൾ ടോവിനോ തോമസ് - ലൂക്ക അഹാന കൃഷ്ണ - നിഹാരിക ബാനർജി അല്ലെങ്കിൽ നിഹ ഹൻസിക കൃഷ്ണ - യുവ നിഹാരികയായി നിതിൻ ജോർജ് - അക്ബർ ഹുസൈൻ, അന്വേഷണോദ്യോഗസ്ഥൻ അൻവർ ഷെരീഫ് - അലോഷി നീതു ബാല -ജാനറ്റ് രാജേഷ് ശർമ - ശിവൻ ആശാൻ വിനിത കോശി - ഫാത്തിമ സൂരജ് എസ് ഷാലു റഹിം - രോഹൻ ചെമ്പിൽ അശോകൻ -മാർട്ടിൻ ദേവി അജിത്ത് - ഫോറൻസിക് സർജൻ ജാഫർ ഇടുക്കി - ആന്റണി നീന കുറുപ്പ് - അഡ്വ.
അമല പോളി വൽസൻ - സലോമി ശ്രീകാന്ത് മുരളി - ജയപ്രകാശ് തലൈവാസൽ വിജയ് - പോലീസ് ഓഫീസർ ജയരാമൻ രാഘവൻ - ഡോക്ടർ നിർമ്മാണം
2017 സെപ്റ്റംബർ 17 ന് ടോവിനോ തോമസാണ് ലൂക്ക എന്ന ചലച്ചിത്രം പ്രഖ്യാപിച്ചത് .
നവാഗതരായ  മൃദുൽ ജോർജ്, അരുൺ ബോസ് എന്നിവർ  തിരക്കഥയും സംവിധാനവും ചെയ്ത സിനിമ  ലിന്റോ തോമസും പ്രിൻസ് ഹുസൈനും ചേർന്ന് അവരുടെ പ്രൊഡക്ഷൻ കമ്പനി ആയ  സ്റ്റോറീസ് തോട്ട്സ് പ്രൊഡക്ഷന് കീഴിൽ പുറത്തിറക്കി .
ഗോകുൽ നാഥ് ജി ആണ് എക്സിക്യൂട്ടീവ് പ്രൊഡ്യൂസർ  .
വിനായക് ശശികുമാർ, ശബരീഷ് വർമ്മ, മഞ്ജു മഞ്ജിത്ത്‌ ,ബി കെ ഹരിനാരായണൻ എന്നിവരുടെ  വരികൾക്ക് സൂരജ്  എസ്  കുറുപ്പ് ആണ് ഈണം നൽകിയത് ഗാനം # ഗാനം പാടിയവർ ദൈർഘ്യം 1.
"ഒരേ കണ്ണാൽ...."
നന്ദഗോപാൽ, അഞ്ചു ജോസഫ്,നീതു നടുവതെട്ട്  , സൂരജ് എസ് കുറുപ്പ് 4:01 2.
"വാനിൽ ചന്ദ്രിക.."
അരവിന്ദ് വേണുഗോപാൽ, സിയാ ഉൽ ഹഖ് 4:00 3.
"നീയില്ലാ നേരം ..."
സൂരജ് എസ് കുറുപ്പ് , ദീപ പലനാട് 3:57 4.
"കാറ്റും...."
സൂരജ് എസ് കുറുപ്പ് 4:08 ആകെ ദൈർഘ്യം: 15.45 അവലംബങ്ങൾ
ലുഹാൻസ്ക്
ലുഹാൻസ്ക് നഗരം ( UK : / l uː ˈ h æ n s k / , US : /- ˈ h ɑː n s k / ; Ukrainian : Луганськ , pronounced [lʊˈɦɑnʲsʲk] ⓘ ), also known as Lugansk ( UK : /- ˈ ɡ æ n s k / , US : /- ˈ ɡ ɑː n s k / ; Russian : Луганск , റഷ്യൻ ഉച്ചാരണം: [lʊˈɡansk] ) വിഘടിത ലുഹാൻസ്ക് പീപ്പിൾസ് റിപ്പബ്ലിക്കിൻറെ (LPR) തലസ്ഥാനമെന്ന നിലയിൽ റഷ്യയുടെ നിയന്ത്രണത്തിലാണെങ്കിലും, അന്താരാഷ്ട്രതലത്തിൽ ഉക്രെയ്നിൻറെ ഭാഗമായി അംഗീകരിക്കപ്പെട്ടിട്ടുള്ള ഒരു നഗരമാണ്.
2001-ൽ ജനസംഖ്യയുടെ പകുതിയോളം വംശീയമായി ഉക്രേനിയൻ വംശജരും 47% റഷ്യൻ വംശജരും ആയിരുന്നു.
2021-ലെ രേഖകൾ പ്രകാരം, ജനസംഖ്യ 399,559 ആയി കണക്കാക്കപ്പെട്ട ലുഹാൻസ്ക് ഈ മേഖലയിലെ ഏറ്റവും ജനസംഖ്യയുള്ള നഗരമായും ഉക്രെയ്നിലെ 12-ാമത്തെ വലിയ നഗരമായും മാറുന്നു.
ലൂ പർവ്വതം
തെക്കൻ ചൈനയിലെ ജാങ്ക്ഷി പ്രവിശ്യയുടെ വടക്കുഭാഗത്തായി സ്ഥിതിചെയ്യുന്ന ഒരു പർവ്വതമാണ് ലൂ  പർവ്വതം അഥവാ ലൂഷാൻ (ചൈനീസ്: 庐山; ഇംഗ്ലീഷ്: Mount Lu or Lushan ).
കുവാങ്ലു എന്നും ഇത് അറിയപ്പെടുന്നു.
ചൈനയിലെ തന്നെ ഒരു വിഖ്യാതമായ പർവ്വതനിരയാണ് ലൂഷാൻ.
ദീർഘവൃത്താകൃതിയിലുള്ള ഇതിന് 25കി.
മീ നീളവും 10കി.
ഇതിന്റെ വടക്കുഭാഗത്തായ് യാങ്ടിസി നദിയും ഒഴുകുന്നു.
ലൂഷാൻ  പർവ്വതനിരകളിലെ ഏറ്റവും ഉയരമുള്ള കൊടുമുടിയാണ് ദഹാൻയാങ്(Dahanyang Peak).
സമുദ്രനിരപ്പിൽനിന്നും 1474മീറ്ററാണിതിന്റെ ഉയരം.
ഗാംഭീര്യത്തിലും സൗന്ദര്യത്തിലും ഉയരത്തിലും  പ്രസിദ്ധിയാർജ്ജിച്ച ഒരു പർവ്വതമാണ് ലൂഷാൻ.